**Ш Е Ш І М**

**ҚАЗАҚСТАН РЕСПУБЛИКАСЫНЫҢ АТЫНАН**

20 қараша 2015 жыл Қызылорда қаласы

Қызылорда қалалық соты құрамында төрағалық етуші судья А.Джумабаев, хатшылықта И.Алиева болып, прокурор Ж.Медешовтің, талапкердің сенімхат бойынша өкілі Н.Әділбектің (12.11.2015 жылғы) қатысуымен өзінің ашық сот отырысында, Қызылорда қалалық сотының сот мәжілісі залында талапкер Қазақстан Республикасы Ауыл шаруашылық министірлігі Орман шаруашылығы және жануарлар дүниесі комитеті «Қызылорда облыстық орман шаруашылығы және жануарлар дүниесі аумақтық инспекциясы» РММ-нің жауапкер Анасов Берик Ескелдиевичтен мемлекетке келтірілген шығынды өндіруді сұраған азаматтық ісін қарап,

**А Н Ы Қ Т А Ғ А Н Ы:**

Талапкер «Қызылорда облыстық орман шаруашылығы және жануарлар дүниесі аумақтық инспекциясы» РММ-сі сотқа талап арызбен жүгініп, онда жауапкер Б.Анасовтан мемлекетке келтірілген шығынды өндіруді сұраған.

Сотта талапкер өкілі Н.Әділбек талап арызды қуаттап, оны толық қанағаттандыруды сұрады.

Жауапкер сот отырысының болатын уақыты мен жері туралы тиісті түрде хабардар бола тұра сот отырысына келмеді, осыған орай сот ҚР АІЖК-нің 187-бабы 4-тармағына сай, істі жауапкердің қатысуынсыз қарауға мүмкін деп санайды.

Сот, талапкер өкілінің түсінігін, прокурордың қорытындысын тындап, іс-құжаттарын зерделеп, талап-арыз қанағаттандырылуға жатады деп тапты.

Қазақстан Республикасының АІЖК-нің 65-бабына сәйкес, әр тарап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуі тиіс.

Іс құжаттарына қарағанда, 24.08.2015 жылы «Қызылорда облыстық орман шаруашылығы және жануарлар дүниесі аумақтық инспекциясы» РММ-нің қызметкерлері Қызылорда қаласына қарасты, Қалғандария су айдынында үрмелі резеңке қайықпен балық аулап жүрген азаматты байқаған, тексеру жүргізу барысында балық аулап жүрген Қызылорда қаласы, Орбита саяжайының тұрғыны 13.06.1976 жылы туылған Анасов Берик Ескелдиевич екенін анықтаған, тексеру кезінде азамат Б.Анасов құжатсыз 3 кг. мөңке балығын ұзындығы 100 метр, мөлшері 50х50 мм болатын жіп аумен аулағанын анықтап, Б.Анасовтан түсінік алып, ҚР ӘҚБтК-нің 383-бабының 1-бөлігімен әкімшілік хаттама толтырып, табиғат саласындағы заңдылықты бұзғаны үшін 19 820 теңге айыппұл салған.

Аталған әрекетімен жауапкер Б.Анасов Қазақстан Республикасы Үкіметінің 04.09.2001 жылғы №1140 санды қаулысының 7-бөлігі 151-тармағына сай, мемлекетке 894,60 теңге шығын келтірген.

Жануарлар дүниесіне келтірілген зиян мен өндіру құны «Жануарлар дүниесін қорғау, өсімін молайту және пайдалану туралы заңнаманы бұзумен келтірілген зиянды өтеу мөлшерін бекіту туралы» Қазақстан Республикасы Үкіметінің 2001 жылғы 4 қыркүйек №1140 қаулысына сай есептелінеді.

Жауапкер Б.Анасовқа ҚР ӘҚБтК-нің 383-бабының 1-бөлігіне сай салынған айыппұлды және мемлекетке келтірілген зиянды төлеу туралы 22.09.2015 жылғы №06-05/1386 санды нұсқама жолданған.

ҚР Экологиялық кодексінің 321-бабының 1-бөлігіне сай, экологиялық құқық бұзушылықтар жасаған тұлғалар өздері келтірген залалды осы Кодекске және Қазақстан Республикасының өзге де заңнамалық актілеріне сәйкес өтеуге міндетті. Ал, аталған баптың 4-тармағына сай, Қазақстан Республикасының экологиялық заңнамасын бұзу салдарынан қоршаған ортаға келтірілген залалды өтеу ерікті түрде немесе жүргізілу тәртібі осы Кодекске сәйкес айқындалатын [залалды экономикалық бағалау](http://zan.kz/kaz/docs/P070000535_#z0) негізінде сот шешімі бойынша жүргізіледі деп көзделген.

Дәлелдеме ретінде, іс құжаттарына құқық бұзулышылық туралы Б.Анасовқа қатысты толтырылған 24.08.2015 жылғы хаттама, жауапкер Б.Анасовтың құқықбұзушылықты мойындап жауап берген түсініктеме, жануарлар дүниесіне келтірілген зиянды өндіру туралы есептеме, Б.Анасовты жауапкершілікке тарту туралы қаулы, қаулыға сәйкес айыппұл мен мемлекетке келтірген залалды төлеу жайлы нұсқама көшірмелері тіркелген.

Сондықтан, «Қызылорда облыстық орман шаруашылығы және жануарлар дүниесі аумақтық инспекциясы» РММ-нің жауапкер Б.Анасовтан мемлекетке келтірілген шығынды өндіруді сұраған талабы қанағаттандырылуға жатады.

ҚР АІЖК-нің 116-бабының 1-бөлігі бойынша төлеуден талап қоюшы босатылған істі қарауға байланысты шығындар мен мемлекеттік баж сот шығындарын төлеуден босатылмаған жауапкерден мемлекет кірісіне толық немесе талаптың қанағаттандырылған бөлігіне бара-бар мөлшерде өндіріліп алынады.

Талап қоюшылар сотқа дейін мемелкеттік баж алымын төлеуден босатылғандықтан, жауапкерден 27 теңге мемлекеттік баж салығы мемлекет пайдасына өндірілуге жатады.

Жоғарыдағылардың негізінде, ҚР АІЖК-нің 217-221 - баптарын басшылыққа алып, сот

**Ш Е Ш І М Е Т Т І:**

Талапкер Қазақстан Республикасы Ауыл шаруашылық министірлігі Орман шаруашылығы және жануарлар дүниесі комитеті «Қызылорда облыстық орман шаруашылығы және жануарлар дүниесі аумақтық инспекциясы» РММ-нің жауапкер Анасов Берик Ескелдиевичтен мемлекетке келтірілген шығынды өндіруді сұраған талап арызы қанағаттандырылсын.

Жауапкер Анасов Берик Ескелдиевичтен мемлекет пайдасына 895 (сегіз жүз тоқсан бес) теңге мемлекетке келтірілген шығын және мемлкеттік баж алымы 27 (жиырма жеті) теңге, барлығы 922 (тоғыз жүз жиырма екі) теңге өндірілсін.

Шешімге Қызылорда қалалық соты арқылы шешімнің көшірмесі тапсырылған күннен бастап он бес күн ішінде Қызылорда облыстық сотының апелляциялық сот алқасына Қазақстан Республикасы Азаматтық іс жүргізу кодексінің 334,335-баптарының талаптары сақтала отырып шағым немесе наразылық келтірілуі мүмкін.

**Төрағалық етуші судья: А.Джумабаев**